NaiveNeuron/SloPal huggingface dataset:
Raši, Richard, poslanec NR SR (2020-05-14):
Ďakujem pekne. Pán minister, neotváral by som túto tému, keby sa nepridal niekto, koho nemôžte obnoviť z politického boja alebo z nejakého neférového útoku, pretože viete, že kvôli tomuto výberovému konaniu vydalo tlačovú správu Transparency Interanational, ktoré povedalo, že ministerstvo zdravotníctva ukázalo, ako výberové konania nerobiť. Nebol som to ja, bolo to Transparency International. A namietali, že okolo tohto výberového konania až včera sa objavilo vôbec, ktorí uchádzači sa uchádzali o funkciu predstavenstva, predsedu predstavenstva. Doteraz nie je jasné, ktorí boli ďalší uchádzači na členov predstavenstva, kto bola hodnotiaca komisia, aké boli hodnotenia. Vôbec, vôbec, celé toto výberové konanie išlo absolútne s minimálnymi informáciami a Transparency to možno povedalo aj preto, lebo aj vy ste vo svojom volebnom programe mali, že sa bude, že sa bude ukazovať transparentne úplne všetko. A chcem upozorniť, ešte na jednu vec, že to výberové konanie prebehlo počas veľkonočných sviatkov. Bolo vyhlásené v pondelok pred veľkonočnými sviatkami poobede, pracovné dni boli: utorok, streda, štvrtok. Piatok, sobota, nedeľa, pondelok boli veľkonočné sviatky a v utorok bol posledný deň, kedy sa dali podklady doručiť. V tom, v tých požiadavkách na výberové konanie ste žiadali potvrdenie od zamestnávateľa praxi, štandardnej, potvrdenie o riadiacej v praxi, notárom overené potvrdenia o vzdelaní. A okrem toho to bol čas, keď kvôli koronakríze bolo Slovensko uzavreté z hľadiska dopravy, teda doprava bola pomerne... (Prerušenie vystúpenia časomerom.)
Krúpa, Juraj, poslanec NR SR (2022-03-22):
Pán predseda, vzhľadom na to, že zákon sa prerokúva v skrátenom legislatívnom konaní, sme v treťom čítaní, otvorte, prosím, rozpravu.
Pčolinský, Peter, podpredseda NR SR (2023-02-17):
Ďakujem pekne.
Paška, Pavol, predseda NR SR (2014-05-13):
Chcete reagovať, pán poslanec Hlina? Nie. Pán poslanec Simon. Nie je prítomný. Pani poslankyňa Mezenská.
Potocký, Milan, poslanec NR SR (2023-02-01):
Ďakujem. Pán predseda, dajte hlasovať o skrátení lehoty podľa § 83 ods. 4 rokovacieho poriadku.
Sulík, Richard, predseda NR SR (2011-07-11):
Ďakujem. Uzatváram možnosť sa prihlásiť s faktickými poznámkami. (Hlasy v sále.) Kľud, kľud, kľud, ste tam. Máme niekoho desiateho? Je deväť prihlásených poslancov. Pán poslanec Kaník.
M. Rehák, poslanec: (2005-12-14):
Pán predsedajúci, to je z mojej strany všetko, otvorte rozpravu k predloženému materiálu.
Kadúc, Miroslav, poslanec NR SR (2014-11-10):
Prosím vás, keby ste ma nechali dohovoriť, tak ako ste nechali dohovoriť svojich kolegov. Ja nepochybujem o tom, že vy poznáte rokovací poriadok. A chápem, že treba sa podriadiť svojim kolegom, ale, viete, tí kolegovia, ktorí nevystupovali na predrečníka, teda na pána Pašku, a, žiaľ, teda vy ste to dovolili, zásadne porušili rokovací poriadok, nie nejaký zdrap papiera, zákon o rokovacom poriadku. Toto je jasný dôkaz o tom, čo vám hovorí zákon, kolegovia, vy nemáte problém ten zákon porušiť dokonca v zákonodarnom zbore.
Blanár, Juraj, podpredseda NR SR (2022-03-23):
Dobre, ďakujem veľmi pekne. Prerušujem rokovanie o tomto bode programu. A pristúpime k ďalšiemu bodu, ktorým je druhé čítanie o vládnom návrhu zákona o celoeurópskom osobnom dôchodkovom produkte a o zmene a doplnení niektorých zákonov pod parlamentnou tlačou 837, spoločná správa 837a. Udeľujem slovo opäť pánovi ministrovi práce, sociálnych vecí a rodiny Milanovi Krajniakovi, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona o celoeurópskom osobnom dôchodkovom produkte a o zmene a doplnení niektorých zákonov , tlač 837.)
Pročko, Jozef, poslanec NR SR (2023-12-06):
Ďakujem veľmi pekne. Ja sa chcem prihlásiť do ústnej rozpravy, ale musím povedať, Gábor, že naozaj počas tvojho vystúpenia ten právnik, ktorý nenechal ani nitku suchú na žiadnom našom legislatívnom skrátenom konaní, tichučko sedel a pozeral sa do, do mobilného telefónu. Ja ti chcem veľmi pekne poďakovať za toto vystúpenie, pretože naozaj si ukázal, aké farizejstvo, aké farizejstvo tu ukazuje jedna z vládnych strán, a to je SMER a hlavne pán Susko. Ale opakujem, ja sa chcem ešte prihlásiť do rozpravy, pretože toto je téma, ktorá mňa veľmi zaujíma. Šport veľmi.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme o návrhu prerokovať tento poslanecký návrh zákona v druhom čítaní. (Hlasovanie.) Prítomných 132 poslancov, za 21, proti 71, zdržalo sa 31 a nehlasovalo 9. Konštatujem, že návrh sme neschválili. Teraz prosím pána poslanca Mizíka, aby uviedol hlasovanie o návrhu poslancov Žarnaya, poslanca Žarnaya na vydanie zákona, ktorým sa mení a dopĺňa školský zákon (tlač 576), ktorý prerokovávame v prvom čítaní. [Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov , tlač 576.]
Takáč, Richard, poslanec NR SR (2021-10-21):
Ďakujem veľmi pekne za slovo, pán predseda. Kolegyne, kolegovia, áno, tu je, máme viacero problémov. Ale to nemôžme spájať. My sa teraz bavíme aktuálne o presťahovaní tejto inštitúcie do Bratislavy. Už rok a pol alebo rok a pol po voľbách a Slovenský vodohospodársky podnik stále nemá obsadené miesto generálneho riaditeľa. Pri iných inštitúciách, ako napríklad Slovenský pozemkový fond, štátne lesy, generálni riaditelia, ktorí boli vymenovaní alebo teda ktorí sa uchádzali, vždy predkladali nejaký, nejaký svoj návrh fungovania tejto inštitúcie. Ako môže pri Slovenskom vodohospodárskom podniku, ktorý nemá obsadené miesto generálneho riaditeľa, tak v tomto prípade ako sa môže robiť takáto zásadná zmena, že sa presťahuje sídlo Slovenského vodohospodárskeho podniku do Bratislavy, kde sa dotkne to stoviek, stoviek ľudí, ktorí proste skončia – a toto, toto je pre mňa nepochopiteľné – bez toho, aby ste to nejakým spôsobom prediskutovali? Aj samotná pani primátorka a ľudia z Banskej Štiavnice dlhodobo volajú po tom a snažia sa teda aj prostredníctvom stretávania aj s premiérom, aj s ďalšími, apelovať na to, aby sa takéto niečo neudialo. Pán kolega tuto oproti, sú aj iné inštitúcie, napríklad banský úrad, ktorý má v zákone definované miesto, sídlo danej inštitúcie. Čiže tuto sa nebavíme o tom, že to je niečo výnimočné alebo tu ideme riešiť. To znamená, že majú. A ešte chcem povedať, že fakt ide o totálnu centralizáciu. Ja nesúhlasím s vami, so SaS-kou, s liberálmi, ktorí hovoria o tom, že tieto všetky inštitúcie, hlavné inštitúcie by mali sídliť v Bratislave. Slovensko je malé a podľa mňa kľudne, bez problémov môžu byť jednotlivé inštitúcie rozdelené a môžu byť sídlom aj v iných častiach Slovenska. A práveže... (Prerušenie vystúpenia časomerom.)
Danko, Andrej, predseda NR SR (2017-06-15):
Prosím, prezentujme sa a hlasujme. (Hlasovanie.) Prítomných 140 poslancov, za 78, proti 46, zdržalo sa 16. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k druhému hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán poslanec.
Paška, Pavol, predseda NR SR (2012-09-20):
Pani spravodajkyňa, nemusíte uvádzať, o čom hlasujeme. Poslanci majú k dispozícii všetky pozmeňujúce návrhy. (Hlasovanie.) 141 prítomných, 61 za, 78 proti, 1 sa zdržal, 1 nehlasoval. Návrh sme neschválili.
Hrnčiar, Andrej, podpredseda NR SR (2019-11-28):
Prerušujem rokovanie o tomto bode programu. Nasleduje druhé čítanie o návrhu poslancov Národnej rady Slovenskej republiky Jána Senka a Dušana Jarjabka na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov . Návrh zákona má tlač 1676, spoločná správa výborov má tlač 1676 a dávam slovo poslancovi Jánovi Senkovi.
I. Šimko, minister vnútra SR: (2001-11-08):
moji odborníci mi napísali pomerne dosť siahodlhú odpoveď. Ale nebudem ju čítať, pretože vlastne jej podstatou je, že Národný program ochrany starších ľudí je program, ktorý vypracovalo ministerstvo práce, sociálnych vecí a rodiny. A pokiaľ ide o ministerstvo vnútra, tak to má niektoré vymedzené úlohy v rámci tohto programu. To sú predovšetkým úlohy dotýkajúce sa zabezpečovania bezpečnosti starších ľudí, kde ministerstvo v minulosti pripravilo nejaké školenia, nejaké filmy, nejaké ďalšie materiály, ktoré boli publikované, ktoré by mali istým spôsobom dávať pravidlá alebo návody, ako sa, povedzme, vyhnúť dôsledkom niektorých trestných činov, ako im predchádzať. Ale pokiaľ ide o informovanosť orgánov miestnej štátnej správy, v tomto zmysle priamo ministerstvo vnútra nemá úlohy. To má, samozrejme, predovšetkým pri plnení tohto programu ministerstvo práce, sociálnych vecí a rodiny. Hovorím to nie preto, aby som vyhol. Vy máte zrejme na mysli niečo konkrétnejšie, takže počkám si na vašu reakciu. J. Migaš, predseda NR SR: Nech sa páči, pán poslanec, doplňujúca otázka. P. Bohunický, poslanec: Pekne ďakujem. S týmto problémom sa na mňa obrátili funkcionári Jednoty dôchodcov Slovenska, ktorí pouka-zovali na nízku informovanosť rôznych informačných materiálov, ktoré sú dostupné a majú byť dostupné na miestnej štátnej správe a samospráve, kde komplexne má byť vysvetlené, akým spôsobom sa proste dotýka, ako môžu starší občania využívať alebo poznať jednotlivé prvky tohto národného programu. A keďže som tú otázku položil z toho dôvodu vám, pán minister, že ministerstvo vnútra nejakým spôsobom metodicky odvetvovo riadi aj miestnu štátnu správu, myslel som si, že cez vás idú tieto všetky veci, a preto som ju položil vám. Ja som tam mal ešte jednu otázku, podobnú a škoda, že neprišla pánovi premiérovi, kde sa mal národný orgán, ktorý bol vytvorený, transformovať na poradný orgán vlády a, bohužiaľ, podnes sa to neudialo, dokonca sa tento orgán znížil iba na ministerstvo práce, sociálnych vecí a rodiny. Je to škoda, pretože takýto koordinačný orgán by vláda mala mať vzhľadom na počet starších ľudí a na ich problémy, ktoré tu majú. J. Migaš, predseda NR SR: Pán minister.
Grendel, Gábor, podpredseda NR SR (2022-09-28):
Kolegyne, kolegovia, no... (Reakcia z pléna.) Takto, pán poslanec Kuffa reaguje na faktické poznámky ešte najskôr, takže nech sa páči, to ešte pustíme.
Mojš, Milan, poslanec NR SR (2019-11-27):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu pána poslanca Jaroslava Bašku.
Laššáková, Jana, podpredsedníčka NR SR (2014-11-09):
Pán poslanec Frešo s procedurálnym návrhom.
Hlina, Alojz, poslanec NR SR (2013-03-26):
No nuž neavizoval som to. Ja mám normálne veštecké schopnosti. Ja som tu pred pol hodinou hovoril, že kolega Martvoň sa venuje poslaneckej práci v tom, že doluje, doluje, ako besný pes pátra, neviem, koho ste našli, nenašli. Pán kolega môj zlatý, niet väčšej úbohosti ako to, čo vy tu predvádzate, ale ja sa čudujem tým ľuďom, že okolo vás sedia. Ale možno nemá zmysel tu apelovať, ja poviem tak, ja sa čudujem tomu hrkútaniu tu s klubom OĽaNO v tej spoločnosti. To, čo vy tu predvádzate, má určite parametre, dá sa to nazvať. Ale ja už keďže som v takom predsviatočnom duchu, zajtra mám zabíjačku, ja už sa rozčuľovať nad vami, vážený kolega, nebudem. Vy keď máte, čo máte, vy to riešte tak, ako to máte riešiť. Vedzte, že ale v zmysle toho, čo som povedal, nebudem sa rozčuľovať. Ďakujem pekne.
Kaščáková, Renáta, poslankyňa NR SR (2019-09-10):
... o tom som presvedčená. Ďakujem.
B. Bugár, podpredseda NR SR: (2001-09-12):
J. Gajdoš, poslanec: Ďakujem pekne za slovo, pán predsedajúci. Oceňujem vecný tón vystúpenia pána poslanca Tatára až na ten dôvetok, ale jeho vystúpenie korešponduje s našou argumentáciou, ktorá odznela v skrátenom legislatívnom konaní k týmto zákonom. Argumentáciou, ktorá poukazuje na nedokonalosť a myslím si, že to je mierne slovo predlôh zákonov, ktoré k reforme verejnej správy vláda predkladá. Ja som upozorňoval nato, že vo vzťahu ku kompetenčnému zákonu, ak pôjdeme po jednotlivých kompetenciách, ak sa k nim budú vyjadrovať ľudia z praxe, to znamená starostovia, primátori, musia mať pochybnosti, musia tieto kompetencie vyvolávať neistoty a, bohužiaľ, u mňa ako u starostu obce je tých pochybností strašne veľa. Nie je možné prenášať, žiaľ, nie je to tá deľba kompetencií, ktorá by v skutočnosti mala byť, prenášať kompetencie takým spôsobom, že si zoberieme zákon, pôjdeme po odrážkach a povieme, toto si nechá štát a toto prenesieme na samosprávu. Je to vytrhnuté z kontextu nekomplexne alebo nerieši to problém kompetencií komplexne. Budú sa trieštiť právomoci a niektoré právomoci, niektoré kompetencie zostanú vo vzduchu. Kto potom za ne bude zodpovedať. Ja si myslím, že pre toto volanie po dostatočnom časovom priestore na prerokovanie bolo... (Zaznel zvuk časomiery.)
Beluský, Martin, poslanec NR SR (2021-06-23):
Ďakujem za slovo. Ja len veľmi krátko. Ja nemám pochybnosť o tom, že tento zákon prejde do druhého čítania, ale v prípade, že by sa tak náhodou nestalo, tak ja chcem vyzvať koaličných poslancov aj pána poslanca Slobodu, aby nečakali na to, že príde nejaká kampaň, ktorú všetkými desiatimi podporia. Ale máte v rukách moc, máte v rukách verejné financie, máte možnosť rozhodovať, tak vás prosím a žiadam vás o to, aby ste urobili akýkoľvek krok, akýkoľvek krok. Či už to bude kampaň, či už to bude hocičo iné, ktoré budú smerovať k tomu, že pomôžeme zlepšiť stravovanie, či už detí, alebo vôbec ľudí, obyvateľov, ktorí žijú na Slovensku. Ďakujem veľmi pekne.
Blanár, Juraj, podpredseda NR SR (2021-12-02):
Pán poslanec Nemec s faktickou poznámkou.
Pčolinský, Peter, podpredseda NR SR (2023-03-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto okrem pána poslanca Mazureka ešte prihlásiť do ústnej rozpravy. Nie, uzatváram možnosť prihlásiť sa. Najprv ale o slovo požiadal pán navrhovateľ Martin Beluský. Nech sa páči.
Mierna, Anna, poslankyňa NR SR (2022-10-20):
Vo svojej faktickej poznámke by som chcela povedať svojmu kolegovi, že v úvode tohto svojho príspevku niekoľkokrát povedal obchodný reťazec, čo si myslím, že bola neoprávnená reklama. Niekoľkokrát. Takže moja sloboda, keď si hovoril o tom, že čo je sloboda, je v tom, že v druhom obchodnom reťazci, samozrejme, že nepoviem meno, urobím to, že jednoducho, keď dostanem nejakú výhodu, sa nezaregistrujem. Nemám tam svoju kartu a neurobím to. Takže keď hovoríme o tom, že čo je sloboda, tak sa nezaregistrujem. A to je moje rozhodnutie o tom, že to neurobím. Takže vôbec to, že sa registrujem, je sloboda. A to, určite cieľom tohoto by malo byť zvýšenie tých držieb, legálnych, ktoré ten jednotlivý sektor by mal. To znamená, že sa očakáva, že ozaj by tie tržby mali byť tam vyššie. A stále, teda keď urobíme odstránenie tých daňových únikov, ktoré sú v tejto oblasti, myslím si, že by to bolo fajn. My práve na pohraničí to vedeli sme dosť dlho porovnávať, pretože v Českej republike elektronické pokladne dosť dlho nemali. A teda bol to dosť veľký rozdiel, keď u nás tá povinnosť vlastne bola a na druhej strane hranice, 5 kilometrov od nás to nebolo. Takže je to na zváženie porovnať všetky a plusy a mínusy. Ďakujem pekne.
Čekovský, Kristián, poslanec NR SR (2020-05-15):
Ďakujem veľmi pekne. Ďakujem pekne, pani komisárka, vypočuli sme si vašu správu a myslím si, že, že sme si vedomí, že naozaj riešite problémy v oblasti bývania, vzdelávania či nevyplácania miezd pre zdravotne postihnutých, upozorňujete na to, akým spôsobom sa zneužíva bezbrannosť týchto ľudí, napríklad ako štát prehodnocuje ich postihnutie a znižuje im príspevky, dokonca odoberá kompenzácie. Je chvályhodné, že navrhujete a pripomienkujete návrhy zákonov tak, aby slúžili hendikepovaným. Vaša práca zaujala, alebo teda zaujíma nielen mňa, ale aj poslancov hnutia OĽANO, ktorí, ako môžete vidieť, vo veľkom počte naozaj tu dnes sú, poctivo sedia, počúvajú a myslím si, že aj takto môžeme povedať, že iba spoločne dokážeme skutočne pomôcť. Aj preto sa pýtam, kde sú poslanci SMER-u, kde sú poslanci Ľudovej strany Naše Slovensko, kde je Marian Kotleba? Dnes ráno mal byť predseda Ľudovej strany Naše Slovensko na súde pre šeky s fašistickou symbolikou, ktoré odovzdával zdravotne ťažko postihnutým osobám. No vyhovoril sa z tohto súdu tým, že musí byť v parlamente. Kde teda je Marian Kotleba? (Potlesk.) Prečo nie je v pléne, keď je tu ochrankyňa práv osôb so zdravotným postihnutím? Prečo tu nie je, prečo sa nezaujíma o problémy hendikepovaných, keď navonok na sociálnych sieťach sa tvári, že ho to zaujíma? Ak tu nie je, prečo nie je na súde, na ktorom mal dnes byť? Na ktorom mal vysvetľovať, prečo mu do 1 500 eur chýbalo dvanásť eur. Je to preto, že hendikepovaných ľudí zneužíva iba na propagovanie zvrátenej ideológie? Pýtam sa teda ešte raz, prečo sa vyhýba súdu a nečelí spravodlivosti tak, ako každý obyčajný človek, ale správa sa ako zbabelý papaláš? Pod zámienkou rokovania parlamentu nechodí na súdy a nesedí ani v parlamente, aby sa reálne zaujímal a pomáhal ľuďom so zdravotným postihnutím. My sme tu, a ako som povedal, nielen počúvame, ale naozaj oceňujeme vašu prácu a v najbližších mesiacoch aj rokoch budeme aktívne pracovať na tom, aby sa ľuďom so zdravotným postihnutím na Slovensku skutočne lepšie žilo. A nepotrebujeme na to ani selfíčka, ani fotky, ani žiadne iné propagácie cez sociálne siete. Ďakujem aj vám, pani komisárka, a ďakujem aj vám za priestor ešte dnes vystúpiť. Vďaka. (Potlesk.)
V. Veteška, podpredseda NR SR: (2008-04-08):
Teraz dávam slovo spoločnému spravodajcovi z výboru pre kultúru a médiá pánovi poslancovi Jánovi Podmanickému a žiadam ho, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Vančo, Branislav, poslanec NR SR (2024-01-09):
Ďakujem. Ďakujem kolegyni Škopovej, ktorá spomenula teda výhrady Európskej prokuratúry, Európskej komisie, obidva tieto orgány protestovali proti tomu, aby sa takéto významné zmeny prijímali alebo schvaľovali v skrátenom legislatívnom konaní. Jednak boli spomenuté ohrozenia eurofondov, ktoré by mohli byť pozastavené nie kvôli tomu, že niekto na to upozorňuje v Európskom parlamente alebo v Európskej komisii, ale kvôli tomu, že nebude po takýchto zmenách zabezpečená dôsledná kontrola využívania eurofondov, prípadne vyšetrovanie trestnej činnosti v súvislosti s eurofondami. To sú tie, to sú tie hlavné dôvody, prečo Európska komisia a Európska prokuratúra protestovala proti tomu, aby sa takéto komplexné zmeny prijímali alebo schvaľovali v skrátenom legislatívnom konaní. No a v druhom rade ten úplne najkompetentnejší orgán, ktorý sa môže vyjadriť k zrušeniu ÚŠP a tomu, ako bude organizovaná prokuratúra, je rada prokurátorov, ktorej členmi a členkami sú krajskí prokurátori a prokurátorky, ktorí riadia jednotlivé krajské prokuratúry. A my doteraz nevieme, akým spôsobom budú prerozdelené spisy, kam pôjdu súčasní prokurátori špeciálnej prokuratúry, a to je veľmi vážny problém. Jednoducho je isté, že ten chaos vznikne, resp. on už vznikol a pokiaľ budeme pokračovať v schvaľovaní tohto zákona... (Prerušenie vystúpenia časomerom.)
Karahuta, Jaroslav, poslanec NR SR (2021-05-12):
Ďakujem pekne za slovo. Ja sa budem vyjadrovať iba k predmetnému zákonu. Čo sa týka, čo sa týka samotného zákona a pozmeňovacieho návrhu, ktorý máte k dispozícii, tak v podstate nič závažné sa týmto zákonom nezmenilo. Aj napriek tomu... takto, tento zákon sme museli transponovať, vyplýva to z nášho členstva v Európskej únii. Je to povinná transpozícia. A v podstate okrem toho, že vypadol predaj pod ekonomicky oprávnené náklady, čo je v rozpore so zákonom o ochrane hospodárskej súťaže, obchodným tajomstvom, ostatné veci sú urobené tak, aby vyhovovali podmienkam nášho trhu a programovému vyhláseniu vlády. My sme nespôsobili to, že 90 % potravín sa predáva v maloobchodnej predajni, ktoré väčšinou tvoria, ktoré tvoria hlavne hypermarkety a supermarkety. Tie vznikali trošku skôr. Takisto čo sa týka chleba. Je pravdou, pán poslanec, ja súhlasím, že 50 % chleba je dovoz. My 50 % chleba dovážame, lebo 40 % tvoria dopekance. Ale to je zase, to je presne to isté, ako keby sme teraz išli stavať závod na výrobu sediel na kone. No kone sa už nepoužívajú, chodíme na autách, takže vyrábame pneumatiky. A tie dopekance, to je trend, ktorý nie je len na Slovensku, je všade v Európe, vo svete. A mňa skôr mrzí, a ja to aj verejne deklarujem, že naši potravinári nešli cestou hľadania možností investícií na výrobu tých dopekaných výrobkov u nás, aby sme ich nemuseli dovážať. Je to až 50 %. Čo sa týka ostatných vecí, čo sa týka samotnej výroby, je pravdou to, že ja sa nerád, poznáte ma, vyhováram na minulosť, lenže keď zoberieme výrobne kapacity potravinárskych závodov a zoberiete si štatistiku, sú vyťažené na 70 až 90 %. Investičný dlh do poľnohospodárstva je na úrovni okolo 3 až 5 mld. eur. Toto nám chýba. Investovať. S tým súhlasím. Ďakujem pekne.
Figeľ, Ján, podpredseda NR SR (2012-08-09):
Ďakujem pekne. Na vystúpenie sú dve faktické poznámky. Končím možnosť prihlásiť sa do faktických. Pán poslanec Solymos László.
Pfundtner, Edita, poslankyňa NR SR (2016-04-21):
Pani ministerka, ja som vám veľmi vďačná za vaše vystúpenie, a to aj kvôli načasovaniu, že práve toto vystúpenie prišlo hneď po prejave kolegu poslanca, ktorý generálne a morálne odsúdil všetkých sudcov a prokurátorov na Slovensku. 	Súhlasím však s vami, pani ministerka, že súčasný stav nie je ideálny, ale po vypočutí si vášho predrečníka, každý z nás musel nadobudnúť dojem, že na Slovensku je všetko zlé, je všetko prehnité, každý je spojený s mafiou a všetci sme podplatiteľní a kúpení. Ak si to niekto dovolí povedať bez rozdielu na každého, je veľmi nezodpovedný a možno si neuvedomuje, že vypúšťa džin z fľaše. Ak je to také prehnité, ako hovoril váš predrečník z opozície, hovorí zrejme to niečo aj o našej spoločnosti, a ak by sme v tejto analógii išli aj ďalej, tak potom prejav vášho predrečníka vnímam pomaly ako výzvu na výmenu nielen tých zlých sudcov a prokurátorov, ale všetkých nás a našich občanov. Naozaj chceme robiť hon teraz na čarodejnice, teraz na tých zlých sudcov, prokurátorov, potom na tých zlých podnikateľov, učiteľov, lekárov a tak ďalej? Ja som rada, že na vláde, na poste ministerky spravodlivosti je človek, ktorý nemá penu na ústach, so schopnosťou vidieť veci reálne, je to človek nie pomstychtivý, avšak človek pragmatický, bez politického marketingu a je bez nánosu nenávistného balastu. Preto som vám, pani ministerka, veľmi vďačná za váš pragmatický postoj a za to, že snažíte sa veci reálne ovplyvniť a máte odhodlanie stav nášho súdnictva meniť k lepšiemu. Ďakujem.
A. Belousovová, podpredsedníčka NR SR: (2008-11-27):
Prerušujem rokovanie 29. schôdze do zajtra do 9.00 hodiny rána. Prajem všetkým ešte príjemný večer. (Prerušenie rokovania o 19.51 hodine.)
Blanár, Juraj, poslanec NR SR (2015-02-12):
Ďakujem. Najskôr, pani poslankyňa Šípošová, no ja vám to vysvetlím. Ak takýto inštitút prednostného vyšetrenia neexistuje v okolitých krajinách, v Európskej únii a ani v Nemecku, tak potom ako to tí ľudia, Nemci si dovolia ísť na nejaké vyšetrenie? A vy vlastne obhajujete to, že prednostné vyšetrenie môže fungovať tak, že lekár zoberie peniaze za to, že niekto v čakárni bude dlhšie čakať a ten druhý pôjde ďalej. To ste presne obhajovali, vážená pani poslankyňa, musím to povedať na priamo. Čo sa týka pána poslanca Novotného. Viete, spomínate zrušenie tých 20- a 50-korunáčok. Ja si myslím, že to bolo správne, že sme to urobili. A pristúpili k tomu aj v iných krajinách v okolí, tuším v Českej republike, lebo sa ukázalo, že to vôbec nepomohlo tomu celému systému. Ale vy ste zároveň tvrdili, že predtým boli stanovené zákonom presné ceny za tie poplatky a zrušením tých 20- a 50-korunáčok sa stalo eldorádo. A čo zrazu, keď sme zrušili tie 20- a 50-korunáčky, sa ešte v zákone stalo, že začalo eldorádo? No ja vám to eldorádo poviem, lebo nikdy v zákone neboli regulované tieto ceny za poplatky. Jediné, čo tam je, sú služby, pán poslanec, a dobre si to tam pozrite, kde je povedané, aká cena sa môže, a to tam všetko ostáva, vybrať za lôžko a tak ďalej a tak ďalej. Čiže nie je to tak, ako hovoríte. Snažíte sa to nejakým spôsobom zamotávať, aby ste obhajovali neobhájiteľné, pretože ste aj vy o tom presvedčený, že tento zákon je riešením, je účinnejší. A zakrývate to len tým, že snažíte sa predkladať niečo, čo inde funguje, ale keď ste to mohli vy schváliť a predložiť, ste to vôbec neurobili. A to je podľa môjho názoru z vašej strany neúprimné a nepoctivé. Ďakujem. (Potlesk.)
Košútová, Magda, poslankyňa NR SR (2013-05-21):
Ďakujem pekne. Keďže sme odhlasovali všetky body, tak z informácie, ako aj z rozpravy, pán predseda, navrhujem, aby ste dali hlasovať o tom, že prerokujeme tento vládny návrh zákona v treťom čítaní ihneď. Dajte, prosím, hlasovať.
S. Becík, minister pôdohospodárstva SR: (2009-09-11):
Chcem vám všetkým poďakovať za aktívny prístup k prerokovaniu vládneho návrhu a konštruktívne pripomienky, ktoré ešte vylepšujú predkladaný návrh. Vzhľadom na to, že predloženým návrhom zákona sa transponuje právny akt Európskych spoločenstiev, dovoľujem si vás požiadať o jeho prerokovanie a schválenie. Ďakujem za slovo.
Danko, Andrej, podpredseda NR SR (2023-11-16):
Máme problém s časomierou, nech sa páči. Tak si ich užite.
B. Bugár, podpredseda NR SR: (2005-05-25):
(Hlasovanie.) Prítomných 135 poslancov, za návrh 57, proti 1, hlasovania sa zdržalo 77 poslancov. Konštatujem, že návrhy pani poslankyne Podrackej sme odmietli. Nech sa páči.
Beblavý, Miroslav, poslanec NR SR (2017-02-10):
Ďakujem pekne, pán predsedajúci, za slovo. Ako som sľúbil, budem stručný. Tento balík je balík zmien ústavných zákonov, ktoré je potrebné zmeniť. Musím povedať, že sú to ústavné zmeny, ktoré nemajú nejaký zásadnejší vecný zmysel samy osebe, ale čistia tie ústavné zákony od vyšších územných celkov. Takže preto ani nejakým spôsobom rozsiahlo sa k nim nebudem vyjadrovať. Je to ústavný zákon o rozpočtovej zodpovednosti, ústavný zákon o ochrane verejného záujmu a ústavný zákon o bezpečnosti štátu v čase vojny, vojnového stavu, výnimočného stavu a núdzového stavu. Keďže sme sa dohodli, že ich budem uvádzať po jednom, dovoľte mi povedať len k tomu prvému a potom vždy pár viet k tomu ďalšiemu. Ten prvý je ústavný zákon o rozpočtovej zodpovednosti. Z tohto zákona sa eliminujú vyššie územné celky, nie je to úplne technická zmena, lebo ony v nich majú aj určité obmedzenia v tom zákone, ale keďže zaniknú, tak aj tie obmedzenia, samozrejme, strácajú zmysel. Preto asi ani nijaká hlbšia vecná debata o nich nie je asi zmysluplná, takže dovoľte mi týmto aj ten návrh ukončiť.
Hrnčiar, Andrej, podpredseda NR SR (2017-11-29):
Vyhlasujem päťminútovú prestávku pred hlasovaním. (Prestávka.) (Po prestávke.)
B. Bugár, podpredseda NR SR: (2001-12-18):
Pán navrhovateľ, nech sa páči, chcete sa vyjadriť? Máte slovo. J. Malchárek, poslanec: Ďakujem pekne, pán predsedajúci. Ešte raz, vážené dámy poslankyne, páni poslanci, rád by som zareagoval, ale vlastne ani niet celkom na čo, lebo tu naozaj nepadla jediná vecná pripomienka k tomuto zákonu. Tento komentár som považoval za dosť povrchný, pretože otázka odťahovania, myslím si, je jednoznačne riešená touto našou novelou a z hľadiska predkladania zákona zo strany poslancov. No neviem, o čo viac je dôležitejší zákon 315 ako Ústava Slovenskej republiky, ktorá tiež bola predkladaná ako iniciatíva poslancov tejto Národnej rady. (Reakcia z pléna.) To nebudem komentovať. A preto ja som naozaj hlboko presvedčený o správnosti týchto krokov, ktoré sa tu snažíme navrhovať, a všetci do roka a do dňa oceníte, ak to bude schválené, že naozaj sa budete stretávať s vozidlami na cestách, ktoré budú viac viditeľne, a tým aj pre vás viac bezpečné. Ďakujem.
Danko, Andrej, predseda NR SR (2018-11-29):
Prosím, prezentujme sa a hlasujme. (Hlasovanie.) Prítomných 144, za 93, proti 2, zdržalo sa 49. Konštatujem, že sme schválili vládny návrh novely zákona č. 581/2004 Z. z. o zdravotných poisťovniach. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti (tlač 1240). Dávam slovo členovi výboru pre sociálne veci poslancovi Podmanickému, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1240.)
K. Tóthová, poslankyňa: (2001-11-06):
Ďalej by som, pán minister, mala na vás otázku. V § 1 ods. 5 sa hovorí: „Na rozhodovanie podľa tohto zákona,“ zdôrazňujem podľa tohto zákona, „sa vzťahujú všeobecné predpisy o správnom konaní.“ Pán minister, v tomto zákone sa žiadne rozhodovanie ani kompetencia neupravuje. Tu sa upravujú zdroje financovania, a to štátnych škôl, neštátnych, zdroje financovania obecných škôl a finančné prostriedky ministerstva na určité aktivity a záväzky ministerstva. Prosím vás pekne, toto predsa patrí do zákona, kde je určená kompetencia a určitý postup. Predsa tu sa o rozhodovaní nič nevraví. Alebo potom dajte odkaz na rozhodovanie, ktoré vyplýva z tých a z tých predpisov. Ja vám opakujem § 1 ods. 5 – „na rozhodovanie podľa tohto zákona“. Ale tu sú vymedzené len zdroje financovania, ale nie, že kto o ktorých financiách je príslušný rozhodovať a poprípade aké sú odvolacie lehoty.
Zahorčák, Viliam, poslanec NR SR (2022-04-28):
Ďakujem pekne za slovo. Vážená pani poslankyňa Zmenová, predseda vlády naozaj nie je privilegovaný druh, ale nemal by byť ani terčom bezbrehých útokov, nemal by byť likvidovaný hlavne preto, že je lídrom opozície, a určite by nemal ísť na základe vykonštruovaných obvinení do väzby hlavne preto, aby bol umlčovaný, aby bol umlčovaný aspoň na istý čas. Nikto vám už neverí, že to nerobíte len a len preto, vám totiž o spravodlivosť nikdy nešlo ani vám o ňu nejde, vám ide len o slastný pocit, že sa Robertovi Ficovi pomstíte za to, že nesúhlasí s vaším videním sveta. Ďakujem.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 145, za 108, proti 1, zdržalo sa 33, 3 nehlasovali. Uvedený návrh sme schválili.
Mezenská, Helena, poslankyňa NR SR (2013-09-19):
(Hovorené súbežne s predsedajúcim.) Prestaňte mi skákať do reči!!!
Jarjabek, Dušan, poslanec NR SR (2013-10-23):
Áno, ale teraz keď ste vystúpili ako predsedajúca, ja by som podľa rokovacieho poriadku mal na vás reagovať. A vy ste nenechali dokončiť faktické poznámky, čiže, prepáčte,... (Reakcie z pléna.) Ja sa nehádam. (Výkriky v sále.)
Laurenčík, Milan, podpredseda NR SR (2020-10-13):
Pán poslanec Boris Susko.
Mikloško, Jozef, poslanec NR SR (2015-10-02):
Tak až odteraz mi ide čas. Ďakujem pekne. Samozrejme, aj mňa mrzí nízka volebná účasť. Sú krajiny, napríklad Amerika, kde, bol som tam počas volieb, sa tešili, že nízka volebná účasť, lebo sa báli určitých skupín, ktoré by mohli rozhodnúť o niektorých veciach. Ale je to hanba, keď naozaj u nás je tak málo ľudí. Ja by som dal opak tohto, že doslova povinnú účasť, tak ako je to v iných krajinách, nech sa človek vyjadrí. Máme toľko strán. Je pravda, že mnohé majú veľmi podobné programy a že väčšinou rozhodujú o tom lídri, ale proste prinútiť občanov, aby sa naozaj vyjadrili, aby potom neplakali, lebo keď plačete, potom, ako je všetko zlé, tak mali ste ísť voliť a prejaviť svoj názor. Aj v evanjeliu je napísané, že buď áno, alebo nie. Tí, čo sú ľahostajní, ktorým na ničom nezáleží, proste tí sú na tom najhoršie. V tomto smere to platí aj tu vo voľbách. Ja myslím, že by sa už mal nejakým spôsobom volebný systém zmeniť. Slovensko by nemal byť len jeden volebný okruh, ale najmenej tri až osem, tým by regióny mali väčšiu šancu. Ja by som navrhoval aj zmiešaný volebný systém, teda aj stranícky, ale zároveň aj osobnosti, tak je to niekde do senátov, ale aj v Amerike. No a posledná poznámka, že to, že rodičia, ktorí majú školopovinné deti, že by mali voliť aj v mene tých detí, ktoré už chodia slušne do školy, to neni hlúpa myšlienka, párkrát už tu bola. Posledná poznámka je vlastne taká, že teraz beží na Devíne Dante preklad Pekla a je tam osem kruhov pekla, to je zaujímavé a v tom jednom, v najhoršom, sú korupníci, podvodníci a nejakí klamári a tak ďalej. Takto Dante hodnotí ľudí na svete a teda iste, billboardy, politici, všetci kradnú – navádzajú na to. Nie je to vôbec pravda, taký billboard, lebo nie všetci politici kradnú a teda tí, ktorí kradnú, by mali ísť do toho ôsmeho kruhu pekla, ale tí ostatní nie a je aj veľa takých, ktorí nekradnú a teda takéto billboardy prinucujú ľudí, že aj tak nič nezmením, nepôjdem voliť, lebo všetci sú lumpi. Ďakujem.
Sopko, Miroslav, poslanec NR SR (2017-02-02):
Ďakujem za slovo, pani predsedajúca. Áno, bolo tu už povedané veľmi veľa slov, múdrych slov. A stále mám pocit, pán poslanecký kolega Budaj, ako keby sme rozprávali, rozprávali a ako keby sme neboli ani, alebo ako by tu nebola ani snaha byť vypočutý. Pričom je to veľmi dôležitá vec uvedomiť si a možno sa tak aj zamyslieť nad tým, že v reálnom živote tie najpragmatickejšie riešenia nemusia byť tie najsprávnejšie. Že to, čo sa nám zdá ako vec logicky vyargumentovaná, dobre zdôvodnená z nášho pohľadu, môže mať dopad, ktorý v tejto chvíli ešte nedokážeme predvídať. Chcem sa mýliť, ani nie to že veriť, ale naozaj chcem sa mýliť, že naozaj dôsledky týchto krokov, ktoré prejdú, aby túto krajinu potom veľmi nemrzeli. Ďakujem.
P. Hrušovský, predseda NR SR: (2005-03-17):
D. Bollová, poslankyňa: Ďakujem pekne. Chápem, pán minister, že ste prečítali to, čo vám napísali, ale aj tak by som sa chcela poďakovať za to, že moja otázka nebola zbytočná, že sa tu o tom hovorí a že ten navrhovaný zákon bol stiahnutý. Bola by som veľmi rada, keby ste nejakým spôsobom pánovi ministrovi odkázali, aby to prihraničné územie na slovensko-moravskej hranici nechali radšej tak, ako je, lebo tie stanice sú tam vybudované dobre a tí ľudia tam pracujú skutočne tak, ako pracovať majú. Z toho, čo ste hovorili, že majú nejakú blízku možnosť inej stanice, to znamená Trnava, no tak to nie je až tak blízko. Okrem toho, tu už sú nejaké skúsenosti, takže to je všetko. Som rada, že sa to vrátilo späť a že sa bude tá redukcia znovu robiť a dúfam, že rozumnejšie. Ďakujem.
Janiš, Stanislav, poslanec NR SR (2010-12-15):
Pán predseda, v rozprave nevystúpil nikto. Prosím, dajte hlasovať o tom, že Národná rada sa uzniesla v zmysle rokovacieho poriadku prerokovať predložený návrh zákona, v druhom čítaní.
Viskupič, Jozef, poslanec NR SR (2015-04-22):
No a sme doma. Ten spor bude, nebude na úkor čistého bohatstva krajiny, vyrieši jeden človek a druhý, ktorý sa zaoberá obchodným právom. Čiže pani poslankyňa Žitňanská žiada, doslova prosí Národnú radu, aby sa odborník na obchodné právo dostal dostatočný priestor na to, aby sa mohol touto predkladanou právnou zmenou zaoberať aspoň v takom časovom rozsahu, že bude môcť posúdiť. Ja sa pýtam: a čo vy a čo my ostatní, ktorí by tak isto potrebovali nejaký priestor ak sa priamo v práve nevyznáme? A preto si myslím, že je absolútne dôvodné sa pripojiť k tomu, že keď ste si zobrali týždňový time out od začiatku tejto schôdze na to, aby ste našli nejaké riešenie, tak nejakých pár hodín nás skutočne nezabije, aby sme opäť a zas a raz neurobili v rámci absolútne neštandardného legislatívne procesu takú psiu botu, že nás to bude všetkých mrzieť. Čiže podľa mňa úvod, absolútne tá irónia na mieste, že Národná rada čaká na tlačovú konferenciu o tom, čo nám padne na lavice a bavíme sa o tom priamo v priamom prenose hneď a rozhodnite, či to je dobré alebo nie. Toto si myslím, že nie je dobrou vizitkou Národnej rady a vôbec celého procesu, pretože neviem, ako sa máme zodpovedne postaviť k tomu, že nejaké riešenia od Národnej rady skutočne prídu a sú očakávané. Či sú dobré alebo zlé, by sme radi posúdili podľa predloženého znenia, na čo treba aspoň minimálnu časovú dotáciu. Ďakujem.
Ľ. Mušková, poslankyňa: (2009-12-08):
Vydávanie expresných titulov je problém, ktorý, samozrejme, nie je častým, je skôr ojedinelým problémom, ktorý sa dá riešiť podľa mňa prijatím niektorých zákonných opatrení, ktoré jednoznačne predpíšu priznanie takého počtu jednotiek študijného programu, ktoré umožnia vyštudovať za reálny čas pri splnení všetkých podmienok návštevy prednášok a cvičení priamo v zákone. Vyhláška Ministerstva školstva Slovenskej republiky z 27. septembra 2002 o kreditnom systéme štúdia jasne popisuje metodiku zápisu a absolvovanie predmetov štúdia hodnotením študijných výsledkov, formálne náležitosti prenosu kreditov a podobne. Vyhláška v § 5 ods. 2 uvádza, citujem, „študent si zapisuje predmety tak, aby mu počet kreditov, ktoré môže získať ich úspešným absolvovaním, stačil v danom období na splnenie podmienky na pokračovanie v štúdiu“, koniec citátu. V dobrej viere zákon aj vyhláška predpokladá, že podrobnejšie a exaktnejšie pravidlá budú prijaté v študijnom a skúšobnom programe konkrétnej fakulty alebo vysokej školy. Treba úvodom povedať, že väčšina vysokých škôl majú tieto potrebné veci legislatívne ošetrené a spravidla u nich nemôže nastať prípad, že by študent mohol získať neskutočné množstvo kreditov v jednom akademickom roku. V druhom mojom bode návrhu novely zákona riešim možnosti uznávania jednotiek študijného programu alebo študijného predmetu študentovi, ktorý v minulosti študoval na vysokej škole a môže na základe jeho žiadosti rektor alebo dekan fakulty, ak sa študijný program uskutočnil na fakulte, uznať len tie časti štúdia, akademický rok, študijný semester, blok predmetov alebo jednotlivé predmety, ak od ich absolvovania neuplynulo viac ako päť rokov, takto to bolo aj v minulosti, a boli absolvované v akreditovanom študijnom programe vysokej školy. Táto dikcia jednoznačne zabráni špekulatívne spoplatňovanie vysokoškolského vzdelávania formou celoživotného vzdelávania prostredníctvom vzdelávacích inštitúcií, ktoré sa snažia profitovať na vzdelávacom trhu ponukou kvázi vysokoškolského vzdelávania. Ja si vážim autoritu vysokých škôl a myslím si, že stanovenie určitých mantinelov potrebných pre zachovanie vážnosti a kvality štúdia uvíta aj akademická obec. Verím, vážené kolegyne a kolegovia, že vám všetkým záleží a leží teda na svedomí dobré meno vysokých škôl a vysokoškolského vzdelávania a moje návrhy predložené v krátkej novele vysokoškolského zákona podporíte. Ďakujem veľmi pekne za pozornosť.
Grendel, Gábor, podpredseda NR SR (2021-06-24):
Len adresátom otázky, pán poslanec, je predseda vlády, aby sme v tom mali jasno.
Laššáková, Jana, podpredsedníčka NR SR (2015-11-18):
Na vystúpenie pána poslanca s faktickými poznámkami, páni poslanci Kamenický, Duchoň a Fronc. Končím možnosť prihlásiť sa s faktickými poznámkami. Nech sa páči, pán poslanec Kamenický.
Žiak, Miroslav, poslanec NR SR (2021-05-10):
Ďakujem veľmi pekne. Vážený pán predsedajúci, kolegyne, kolegovia, už vidím, že je pokročilá hodina. Rokuje sa od deviatej rána, že ja sa pokúsim byť veľmi stručný a nebudem naťahovať už toto rokovanie. Ale nedá mi nevystúpiť v tejto veci, pretože myslím si, že je to potrebné pri tých informáciách, ktoré tu odzneli. Ja sa vôbec nečudujem, že opozícia chce odvolávať pani ministerku. Keď si predstavíme, koľkí ľudia zo súčasnej opozície sedia práve teraz vo väzení, či už je to kolízna (kolúzna, pozn. red.) väzba, ale niektorí sú aj skutočne odsúdení, alebo aj niektorí z druhej strany brehu, ktorí ešte neboli v koalícii a stále sú v opozícii, majú problém, skutočný problém konečne so zákonom, vôbec sa nečujem, že takýto tlak na pani ministerku je tu vytváraný. A k tomu sa dostávame aj k tej spolupráci ľudákov a našim komunistov, resp. kvázi sociálnych demokratov. Tak táto, táto zvláštna spolupráca, kedy boli ešte v predchádzajúcom období konkurenti, tak teraz následne spolupracujú, vychádza vlastne aj z genetického ich DNA, kedy aj v minulosti, či to bol pakt Molotov – Ribbentrop alebo iné pakty, ktoré tieto dve ideológie, zvrátené, presadzovali, tak tu vlastne prichádzame do toho, do toho gro, kedy si našli svoju cestu, ako ovládnuť moc, a v prípadných predčasným voľbách alebo v inom probléme by nastolili takí diktatúru, akú si teda ja ani neviem predstaviť. Ja nehovorím, že pani ministerka je chodiaca dokonalosť a predsa každý, kto niečo robí, tak robí aj chyby. A hlavne keď robí tie nepopulárne opatrenia, tak sa na vás vedia vyliať kýble špiny. Ani si neviete predstaviť, odkiaľ prichádzajú, a myslím si, že na, aj na najčistejšieho apoštola alebo Ježiša by sa v tomto parlamente a v slovenskom systéme dokázali nájsť nejaké diskreditačné kampane. A opakujem, že pani ministerka nie je destilovaná dokonalosť a, ale však ten jej dobrý úmysel sa nedá poprieť. A keď vidím, aký hon na čarodejnice sa voči nej spustil a hlavne zo strany tých, ktorí majú najväčší problém, ktorým tečie do topánok, tak má jednoznačnú moju podporu. A nielen moju, ale aj celej strany SaS. Ďakujem veľmi pekne.
Laurenčík, Milan, podpredseda NR SR (2021-11-09):
Faktickú poznámku má pripravenú aj pán poslanec Tomáš Taraba, nech sa páči.
Blanár, Juraj, podpredseda NR SR (2021-11-26):
Tri faktické poznámky na vaše vystúpenie. Pán poslanec Kočiš.
Glváč, Martin, podpredseda NR SR (2017-12-05):
S reakciou pán poslanec Erik Tomáš.
Hrušovský, Pavol, podpredseda NR SR (2010-10-13):
Panie poslankyne, páni poslanci, pristúpime k hlasovaniu o jednotlivých prerokovaných bodoch 7. schôdze Národnej rady Slovenskej republiky, o ktorých rokovanie sme prerušili pred hlasovaním. O prvom prerokovanom návrhu zákona budeme hlasovať. Poprosím pána poslanca Slafkovského ako povereného spravodajcu výboru pre verejnú správu a regióny, aby predložil poslancom návrhy k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , ktorý prerokúvame ako tlač 54. Pán poslanec Slafkovský... (Ruch v sále.) Páni poslanci, prosím o pokoj v rokovacej sále, pani poslankyňa Vášáryová, pán poslanec Beblavý. Nech sa páči, pán poslanec Slafkovský.
Blaha, Ľuboš, poslanec NR SR (2024-02-16):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Pán spravodajca? Takisto nie, takže prerušujem rokovanie o tomto bode programu. Ďalším bodom programu je prvé čítanie o návrhu poslanca Oskara Dvořáka na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. Návrh zákona je pod tlačou 115, návrh na jeho pridelenie na prerokovanie výborom je v rozhodnutí č. 143. Dávam slovo poslancovi Oskarovi Dvořákovi, aby návrh zákona uviedol. Nech sa páči. (Rokovanie v prvom čítaní o návrhu poslanca Národnej rady Slovenskej republiky Oskara Dvořáka na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov , tlač 115.)
Figeľ, Ján, podpredseda NR SR (2013-10-15):
Ďakujem, nech sa páči zaujať miesto pre navrhovateľov. Teraz dávam slovo spravodajcovi, ktorý bol navrhnutý gestorským výborom pre pôdohospodárstvo a životné prostredie, pánovi poslancovi Róbertovi Pucimu.
Kubánek, Stanislav, poslanec NR SR (2019-10-28):
Áno. Pán predsedajúci, sme v treťom čítaní. Otvorte rozpravu. (Reakcie z pléna.)
Laššáková, Jana, podpredsedníčka NR SR (2014-07-03):
Ďakujem pekne. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Do rozpravy ústne sa hlásia traja páni poslanci: pán poslanec Chren, pán poslanec Simon a pani poslankyňa Mezenská. Končím možnosť prihlásiť sa do rozpravy ústne. Nech sa páči, pán poslanec Chren, máte slovo.
P. Hrušovský, predseda NR SR: (2003-10-23):
G. Krajči, poslanec: Ďakujem, pán predseda. Som rád, že si poslanci vôbec vypočuli moje vystúpenie aj napriek tomu, čo som povedal na začiatku, že už je rozhodnuté. Budem rád, keď sa aj nabudúce budeme takto navzájom počúvať a budeme si navzájom argumentovať. Pani Dolník, vás považujem za kolegyňu, pretože ste učiteľka tak ako ja. Boli sme v Rumunsku, videli sme, akým spôsobom sa tam pristupuje k národnostným menšinám, a spomenul som aj vo svojom vystúpení, že slovenská menšina v Rumunsku si zachovala svoj jazyk, nie je asimilovaná, má svoje práva a snaží sa rozvíjať svoje kultúrne tradície. To už sa nedá povedať o Maďarsku, aj keď je to zvrchovaná krajina, musím to konštatovať. Po druhé, porovnávanie medzi Maďarskou a Slovenskou republikou, myslím, obstojí absolútne, pretože sme vychádzali z rovnakej situácie po roku 1989 a smerujeme k tomu istému cieľu, to znamená k vstupu do Európskej únie, a teda aj kroky by mali byť týmto smerom zladené o to viac, že Maďarsko je krajina, ktorá má vyše 10 miliónov obyvateľov a Slovensko len 5 miliónov obyvateľov. Takže azda treba chrániť tých, ktorí sú slabší a menší už v novovytváranej sa Európskej únii. Pokiaľ ste hovorili, že pomáhate Slovákom v Rumunsku, no ja som rád, pretože aj ja som robil niektoré aktivity týmto smerom, len neviem pochopiť, prečo ste povedali, že pomáhali ľudia z Dunajskej Stredy. Či Dunajská Streda nie je na Slovensku? Veď to pomáhali Slováci Slovákom, pomáhali tí, ktorí sa vlastne hlásia k občanom Slovenskej republiky. Čo sa týka pána Devínskeho, k jeho vystúpeniu len jedna pripomienka, a pani Dolník to povedala, že Slovensko je zvrchovaná krajina, ktorá sama rozhoduje. Ďakujem za tieto... (Prerušenie vystúpenia časomierou.)
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 147, za 145, 2 nehlasovali. Návrh sme schválili. Teraz ešte prosím, pán poslanec Podmanický, aby ste uviedli v druhom čítaní hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 997). (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 997.)
Vaľová, Jana, poslankyňa NR SR (2013-10-25):
Ďakujem veľmi pekne. Pán Hlina, vieš, no rozprávame často, lebo ty možno aj máš záujem sa učiť, máš záujem počúvať, ale keby si nám bol povedal, lebo nás tu naozaj na tých stoličkách až dvíha s pani bývalou ministerkou Tomanovou, že chceš tú tripartitu vysvetliť a tie kolektívne zmluvy, my by sme ti to ozaj vysvetlili. Pretože naozaj (potlesk), pretože naozaj tripartita nie je jednostranný akt. Už názov tripartita a jednostranný akt vôbec nesedí. Lebo tripartita je o kolektívnom vyjednávaní, o troch partneroch a tí traja partneri sú zástupcovia odborov, vlády, zamestnávateľov a funguje v Európskej únii. Práve sme sa tu s pani Tomanovou rozprávali, že ani nepamätáme, alebo nevieme ten rok, ale myslím si, že ešte sme nežili obidve, Medzinárodnej organizácie práce. To ti chcem povedať. Takže, v tomto nemôžem s tebou súhlasiť. A nemôžem s tebou súhlasiť, ja viem, že štáty, ako si povedal, Čína, Kórea, že sú tuná. Áno, ale aj my sa chceme vrátiť na čínske podmienky? Veď tu bola firma, ktorá bola z Ázie a ktorá púšťala jedenkrát na WC zamestnankyne a keď tie ženy mali svoje dni, tak malú červenú značku a mohli ísť dvakrát. Ja si myslím, že sa tam nechceme vracať. Je to naozaj, alebo pustiť pás tak, že tí ľudia nestíhajú. Takže, takže jednoducho, my musíme naozaj byť v tej Európskej únii, ale nájsť tú mieru. Povedzme si aj o minimálnej mzde. A najsilnejšia ekonomika, pani kancelárka Merkelová nechce zrušiť minimálnu mzdu a je to tiež na základe tripartitného vyjednávania. A posledné také na margo. Pán kolega, je tu trinásť poslancov SMER-u a jedenásť poslancov troch politických strán opozície. Takže je to nejakých 60 % na neviem koľko percent. Tak nerozprávajme si, kto tu je, alebo kto tu nie je. Ďakujem.
Glváč, Martin, podpredseda NR SR (2017-09-06):
Ďakujem. S faktickými poznámkami nikto. Ukončujem možnosť sa prihlásiť. Ďalšia v rozprave je pani poslankyňa Zemanová.